Էլիա Կազան

Էլիա Կազան (, իսկական անուն ազգանունը Էլիաս Կազանջօղլու (), ), ), թատրոնի և կինոյի ամերիկացի ռեժիսոր (արմատներով հույն), սցենարիստ և պրոդյուսեր։ Օսկարի եռակի և Ոսկե Գլոբուսի քառակի դափնեկիր։

 Կենսագրություն և կարիերա 
Էլիա Կազանը ծնվել է 1909 թվականին Ստամբուլում հույն առևտրականների ընտանիքում։ 1913 թվականին նրա ընտանիքը տեղափոխվում է ԱՄՆ և բնակություն հաստատում Նյու Յորքում, որտեղ նրա հայրը զբաղվում է գորգերի վաճառքով։ Մասաչուսեթսի քոլեջներից մեկը ավարտելուց հետո ընդունվում է Յելսկի համալսարանի դրամատիկ արվեստի բաժինը։

1930- ական թթ. արդեն սկսում է աշխատել Նյու Յորքի թատերախմբերից մեկում որպես ռեժիսոր։ Սկսած 1934 թվականից մոտ 2 տարի Էլիա Կազանը հանդիսանում էր ԱՄՆ-ի կոմունիստական կուսակցության գաղտնի անդամ։

Արդեն 1940 թվականի սկզբից Կազանը համարվում էր Նյու Յորքի ամենահայտնի թատերական ռեժիսորներից մեկը։ Նա նաև խաղում էր թատրոնում («Սպիտակ խալաթներով մարդիկ», «Լեֆտիին սպասելով», «Ջոննի Ջոնսոն», «Ոսկե տղան», «Լիլոիմ» և այլն)։ Ստացել է թատրոնի հեղինակավոր Տոնի մրցանակ։

1940- ական թթ. վերջից Կազանը սկսում է նկարահանել նաև ֆիլմեր, սկզբում մի քանի կարճամետրաժ վավերագրական ֆիլմեր, ապա նաև լիամետրաժ գեղարվեստական ֆիլմ։ Նրա արդեն առաջին մեծ աշխատանքներից մեկը՝ 1947 թվականին նկարահանված «Ջենտլմենական համաձայնություն» ֆիլմը մեծ հաջողություն է ունենում արժանանալով 3 Օսկարի, որոնց թվում նաև Կազանը ստանում է իր առաջին Օսկարը լավագույն ռեժիսոր անվանակարգում։ Եվս մեկ Օսկար նա ստանում է 1954 թվականին նկարահանված «Նավահանգստում» ֆիլմի համար (ֆիլմը արժանանում է 8 Օսկարի, որոնց թվում Օսկար լավագույն ֆիլմի համար)։ Մյուս նշանավոր աշխատանքերն են կինոյում՝ «Ցանկություն» տրամվայը», «Դրախտից արևելք», «Վայրի գետը», «Տիկնիկ», «Ամերիկա, Ամերիկա» և այլն։ Նրա վերջին աշխատանքը կինոյում դարձավ 1976 թվականին նկարահանված «Վերջին մագնատը» դրաման՝ հոլիվուդյան մի շարք հայտնի դերասանների մասնակցությամբ։

Էլիա Կազանը մասամբ վատ համբավ ձեռք բերեց 1952 թվականին՝ հետաքննության հատուկ մարմիններին հայտնելով իր կոմունիստ գաղափարակից ընկերների մասին տեղեկություններ։ Հետաքննության արդյունքում նրա գաղափարակից դերասաններից 8 հոգի հայտնվեցին, այսպես ասած, հոլիվուդյան սև ցուցակում և նրանց կարիերան ավարտվեց դրանով։ Այդ արարքը շատ կինոգործիչներ չներեցին, մասնավորապես 1999 թվականին, երբ նրան հանձնվում էր պատվավոր Օսկար կինոյում ունեցած մեծ ավանդի համար, ներկաներից մի քանիսը (Նիկ Նոլթի, Էդ Հարիս) հրաժարվեցին ծափահարել նրան, իսկ ոմանք էլ (Սթիվեն Սփիլբերգ, Ջիմ Քերրի) ծափահարում էին նստած տեղից։ Իսկ ֆրանսիացի դերասան Ժյուլ Դասսենը առարկությամբ հանդես եկավ նրան պատվավոր Օսկար հանձնելու համար, ով նույնպես հայտնվել էր այդ սև ցուցակում։

Էլիա Կազանը երեք անգամ ամուսնացած է եղել։ Մահացել է 2003 թվականին Նյու Յորքում 94 տարեկան հասակում։

 Ֆիլմագրություն 
Ընդհանուր թվով 21 ֆիլմի ռեժիսոր է, 8 ֆիլմի պրոդյուսեր է, 6 ֆիլմի սցենարի հեղինակ։ Խաղացել է 6 ֆիլմում որպես դերասան։ 
Առավել նշանավոր ռեժիսորական աշխատանքներից են՝ 
 տարի  ֆիլմ  բնօրինակ անվանում  դերասաններ 1945  Ծառն աճում է Բրուքլինում  The tree grow in Brooklyn  1947  Խոտի ծով  Sea Of Grass  Սփենսեր ԹրեյսիՔեթրին Հեփբորն 1947  Ջենտլմենական համաձայնություն  Gentleman’s Agreement  Գրեգորի Պեք 1947  Բումերանգ  Boomerang!  Լի Ջեյ ԿոբբԱրթուր Քենեդի 1949  Պինկի  Pinky  1950  Խառնաշփոթ փողոցներում  Panic In The Streets 1951  «Ցանկություն» տրամվայը  A Streetcar Named Desire  Մառլոն ԲրանդոՎիվիեն Լի 1952  Վիվա Սապատա  Viva Zapata!  Մառլոն ԲրանդոԷնթոնի Քուին 1953  Մարդը պարանի վրա  Man On A Tightrope  Ֆրեդրիկ ՄարչԳլորիա Գրեհեմ 1954  Նավահանգստում  On The Waterfront  Մառլոն ԲրանդոԼի Ջեյ ԿոբբՌոդ ՍթայգերՄարտին ԲոլսամԿառլ Մոլդեն 1955  Եդեմից արևելք  East Of Eden  Ջեյմս Դին 1956  Տիկնիկ  Baby Doll  Էլի ՈւոլլակՔերոլ ԲեյքերԿառլ Մոլդեն 1957  Երեսը ամբոխի մեջ  A Face In The Crowd  Ուոլտեր Մատաու 1960  Վայրի գետ  Wild River Մոնտգոմերի Կլիֆտ 1961  Հիանալին խոտերի մեջ Splendor In The Grass  Ուորեն ԲիթիՆատալի Վուդ 1963  Ամերիկա, Ամերիկա  America, America  1969  Գործարք  The Arrangement  Քըրք ԴուգլասՖեյ ԴանաուեյԴեբորա Քեր 1972  Հյուրերը  The Visitors  Ջեյմս Վուդս 1976  Վերջին մագնատը  The Last Tycoon  Ռոբերտ Դե ՆիրոԹոնի ՔերթիսՋեք ՆիկոլսոնՌոբերտ ՄիտչեմԺաննա ՄորոԱնժելիկա Հյուսթոն

 Մրցանակներ 
Ընդհանուր թվով Էլիա Կազանը ստացել է 33 մրցանակ, ներկայացված է եղել ևս 24-ի, որոնց թվում.
 Օսկար 
8 անգամ ներկայացվել է Օսկար, ստացել 3-ը
 «Ջենտլմենական համաձայնություն» - ստացել է Օսկար լավագույն ռեժիսորի համար
 «Ցանկություն» տրամվայ» - ներկայացվել է լավագույն ռեժիսոր անվանակարգում
 «Նավահանգստում» - ստացել է լավագույն ռեժիսոր անվանակարգում
 «Դրախտից արևելք» - ներկայացվել է լավագույն ռեժիսոր անվանակարգում
 «Ամերիկա, Ամերիկա» - ներկայացվել Օսկարի 3 անվանակարգերում, Օսկար լավագույն օրիգինալ սցենարի համար (որպես սցենարիստ), Օսկար լավագույն ֆիլմի համար (որպես պրոդյուսեր) և Օսկար լավագույն ռեժիսորի համար (որպես ռեժիսոր)

ստացել է նաև 1 պատվավոր Օսկար։ 
 Ոսկե Գլոբուս 
4 անգամ ներկայացվել և 4 անգամ ստացել է Ոսկե Գլոբուս մրցանակը Ոսկե Գլոբուս լավագույն ռեժիսորի համար անվանակարգում, ինչը դեռևս չի հաջողվել ոչ մի ռեժիսորի.

 «Ջենտլմենական համաձայնություն»
 «Ցանկություն» տրամվայ»
 «Նավահանգստում»
 «Տիկնիկ»

 Այլ մրցանակներ 
Ստացել է նաև 
 Բեռլինի կինոփառատոնի 2 մրցանակ
 2 Բոդիլ
 4 անգամ ներկայացվել է Կաննի կինոփառատոնի տարբեր մրցանակների, ստացել 1-ը
 9 անգամ ներկայացվել է ԱՄՆ-ի ռեժիսորների գիլդիայի մրցանակի, ստացել 3-ը
 7 անգամ ներկայացվել է Վենետիկի կինոփառատոնի մրցանակների, ստացել 4-ը և այլն։

 Գրականություն 

 Ծանոթագրություններ 

 Արտաքին հղումներ 
 КиноПоиск կայքում 
 Էլիա Կազանի լուսանկարներ  
 Էլիա Կազանի մասին 

Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ում օսմանյան ներգաղթյալներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հակակոմունիստներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Անձինք Կեսարիայից
Կատեգորիա:Անձինք:Ստամբուլ
Կատեգորիա:Արտիստներ Ստամբուլից
Կատեգորիա:Եյլի համալսարանի շրջանավարտներ
Կատեգորիա:Թուրքիայից ԱՄՆ արտագաղթածներ
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:Կապադովկիայի հույներ
Կատեգորիա:Հոլիվուդյան փառքի ծառուղի
Կատեգորիա:Հույն ռեժիսորներ
Կատեգորիա:Օսմանյան կայսրության անձինք
Կատեգորիա:Օսմանյան կայսրության հույներ